****

**TOIMINTAKALENTERI 2025 KEVÄT**

TAMMIKUU

**Ke 15.1. klo 17–18 Vierailu ja opastus visualisten taiteiden museo Malvassa**, TÄYNNÄ.

**Ke 29.1. klo 17–19 Marttatoiminnan esittelyilta marttatoiminnasta kiinnostuneille** Palvelutorin Lavalla, Kauppakeskus Trio, 2. kerros. Martan mocktail-kutsuilla tutustutaan marttatoimintaan ja nautitaan raikkaita alkoholittomia juomasekoituksia. Tavoitteena on innostaa uusia jäseniä mukaan marttoihin. Nyt kannattaa kutsua ystäviä, sukulaisia ja tuttavia, sekä muissa harrastuksissa tavattuja ihmisiä, jotka eivät vielä ole marttoja mukaan kutsuillemme. Ei tarvitse ennakkoon ilmoittautua.

HELMIKUU

**Ke 12.2. klo 17.30–19 Toiminnan esittelyilta maahan muuttaneille naisille,** Palvelutorin Lava, Trio. Jos sinulla on ystävänä, työkavereina, tuttavana tai vaikkapa naapurina maahan muuttanut nainen, kerro hänelle illastamme. Voitte tulla vaikka yhdessä. Marttaliitto toivoo, että kutsuisimme maahan muuttaneita naisia mukaan toimintaamme. Se on parasta kotoutumista. Myös meidän kantasuomalaisten on hyvä ja antoisaa tutustua muualta tulleisiin ja heidän kulttuureihinsa. Ei tarvitse ennakkoon ilmoittautua.

**To 13.2. klo 17–19 Ystäväkahvit ja mukavaa seuraa**, kahvila Laurellissa, Aleksanterinkatu 24. Yhdistys tarjoaa täytekakkukahvit. Ilmoittaudu viimeistään 3.2. mennessä linkin kautta <https://forms.gle/bvBM2QcvBYY4dCYt7>  tai tekstiviestillä Aino Beltille puh. 0407424487 (muista ilmoittaa myös mahdollinen erityisruokavalio).

**Ma 24.2. klo 17–19 Vuosikokous ja pizzailta,** Palvelutorin Lavalla, Kauppakeskus Trio, 2. kerros. Tule kuulemaan vuoden teemasta sekä vaikuttamaan kuluvan vuoden toiminnan sisältöihin ja luottamushenkilövalintoihin. Yhdistys tarjoaa pizzaa juomineen. Ilmoittautumiset iltaan viimeistään 20.2. mennessä linkin kautta <https://forms.gle/usn7Af2viimfG5yt9> tai tekstiviestillä Leila Kekkoselle puh. 0503210464 (muista ilmoittaa myös mahdollinen erityisruokavalio).

MAALISKUU

**To 13.3. Maailman suurin marttailta Papubileiden merkeissä** Marttalassa, Laaksokatu 1. Kotitalousasiantuntija Kati Koskela Hämeen martoista kertoo pavuista ja herneistä sekä niiden monipuolisesta käyttämisestä. Lisäksi Papubileissä tietysti herkutellaan raikkaalla juhlajuomalla ja papuisilla herkuilla. Jos sinulla on joku hyvä papuresepti, tuo se mukanasi. Ilmoittautumiset 6.3. mennessä tämän linkin kautta <https://forms.gle/RU667ANWrunWYgaeA> tai tekstiviestillä Leila Kekkoselle 0503210464 (muista ilmoittaa myös mahdollinen erityisruokavalio). Tilaisuus on maksuton.

**Ti 25.3. Tule tekemään kierrätystaideteos** omasta aiheesta tai ohjaajan ehdotuksista. Graafinen suunnittelija Varpu Pulkkinen järjestää kaksi kierrätystaidepajaa: toinen klo 13–15 ja toinen klo 17–19 toimistollaan, Porvoonjoentie 6 a. Tekniikkana akvarelli / guache vanerille. Kumpaankin pajaan mahtuu 6 henkilöä. Osallistumismaksu 15 € kattaa kaikki tarvittavat materiaalit ja välineet. Ilmoittautumiset 13.3. mennessä varpu.pulkkinen@mainoslento.com Osallistumismaksu tulee maksaa 13.3. mennessä yhdistyksemme **tilille FI75 4108 0011 6078 95.** **Käytä maksaessasi viitenumeroa 10126.**

HUHTIKUU

Pe 11.4. Retki Ruokamessuille Helsinkiin

vk 17 Hidasta muotia -teemailta

TOUKOKUU

Ke 7.5. Voileipäkakkukurssi

Ke 21.5. Mahtava marttalenkki

KESÄKUU

Ti 3.6. Kasvata papuja -kurssi

Puutarhatilaan tutustuminen